En stjålet Volvo udbrændte natten til torsdag i Støvring.

En bilejer står nu uden sin Volvo, efter at den natten til torsdag blev stjålet fra Tryvej ved Hjallerup. Firhjulstrækkeren blev fundet en halv time senere, omkring midnat, på Volsted Bygade ved Støvring. Bilen var udbrændt. Nordjyllands Politi har på nuværende ingen ide om, hvorfor bilen blev stjålet og derefter brændt af.